Μαρία Ερριέττα της Αυστρίας

Η **Μαρία Ερριέττα** (γερμ. *Marie Henriette*, 23 Αυγούστου 1836 - 19 Σεπτεμβρίου 1902) από τον Οίκο των Αψβούργων-Λωρραίνης ήταν πριγκίπισσα της Αυστρίας-Ουγγαρίας και με τον γάμο της έγινε βασίλισσα του Βελγίου.

## Βιογραφία
Η *Μαρία Ερριέττα Άννα* γεννήθηκε στις 23 Αυγούστου 1836 στο Παλάτι της Βούδας στη Βουδαπέστη και ήταν κόρη του Ιωσήφ, Αρχιδούκα της Αυστρίας, Παλατινού (Κόμη) της Ουγγαρίας, και της Μαρίας Δωροθέας, κόρης του Λουδοβίκου της Βυρτεμβέργης.

Στις 22 Αυγούστου 1853 η δεκαεξάχρονη Μαρία Ερριέττα παντρεύτηκε τον Λεοπόλδο, τότε Διάδοχο Πρίγκιπα του Βελγίου. Ο γάμος έγινε για να ενισχυθεί το καθεστώς της βελγικής μοναρχίας. Ο γάμος τους δεν ήταν ευτυχισμένος και το ζευγάρι έζησε περισσότερο ή λιγότερο ξεχωριστές ζωές.

Μετά το θάνατο του μοναχογιού του, Λεοπόλδου, το 1869, το ζευγάρι χωρίστηκε τελείως, αφού έκανε μια τελευταία προσπάθεια να αποκτήσει άλλο έναν γιο: όμως το αποτέλεσμα ήταν μία τρίτη κόρη, η Κλημεντίνη.

Έζησε το μεγαλύτερο μέρος της ζωής της δυστυχισμένη και δυσαρεστημένη. Το 1895 αποσύρθηκε στο Σπα. Η μικρότερη κόρη της Κλημεντίνη την αντικατέστησε ως πρώτη κυρία στην Αυλή των Βρυξελλών για το υπόλοιπο της ζωής του συζύγου της.

Η Μαρία Ερριέττα πέθανε στις 19 Σεπτεμβρίου 1902 στο Σπα σε ηλικία 66 ετών. Τάφηκε στη Βασιλική Κρύπτη της Εκκλησίας της Παναγίας του Λάκεν.

## Οικογένεια
Παντρεύτηκε το 1853 τον Λεοπόλδο, Διάδοχο Πρίγκιπα, (μετά Βασιλιά) του Βελγίου, και μαζί απέκτησαν τα εξής παιδιά:
* Λουίζα Μαρία (1858 - 1924), παντρεύτηκε τον Φίλιππο της Σαξονίας-Κοβούργου-Γόθας.
* Λεοπόλδος (1859 - 1869).
* Στεφανία (1864 - 1945), παντρεύτηκε: (1) τον Ροδόλφο, Διάδοχο Πρίγκιπα της Αυστρίας. Απέκτησαν ένα παιδί. (2) τον Ελεμέρ του Λόνυεϊ και του Νάγκι-Λόνυα, δεν απέκτησαν παιδιά.
* Κλημεντίνη (1872 - 1955), παντρεύτηκε τον Βίκτωρα Βοναπάρτη, Πρίγκιπα Ναπολεόν. Απέκτησαν 2 παιδιά.

## Τίτλοι
*23 Αυγούστου 1836 – 22 Αυγούστου 1853: *Η Αυτοκρατορική & Βασιλική Υψηλότητα* Αρχιδούκισσα Μαρία Ερριέττα της Αυστρίας, Πριγκίπισσα της Ουγγαρίας και της Βοημίας
*22 Αυγούστου 1853 – 17 Δεκεμβρίου 1865: *Η Αυτοκρατορική & Βασιλική Υψηλότητα* Η Δούκισσα της Βραβάντης, Αρχιδούκισσα της Αυστρίας, Πριγκίπισσα της Ουγγαρίας και της Βοημίας
*17 Δεκεμβρίου 1865 – 19 Σεπτεμβρίου 1902: *Η Μεγαλειότητα Της* Η Βασίλισσα των Βέλγων

### Τιμητικές διακρίσεις
**Βελγικές**
* Μεγάλο Κορδόνι του Τάγματος του Λεοπόλδου

**Ξένες**
*  Αυστριακή Αυτοκρατορία: Κυρία του Ευγενούς Τάγματος του Έναστρου Σταυρού
*  Δεύτερη Μεξικανική Αυτοκρατορία: Μεγαλόσταυρος του Τάγματος του Αγίου Καρόλου
*  Βασίλειο της Γαλλίας: Κυρία του Τάγματος του Αγίου Μιχαήλ
*  Βασίλειο της Πρωσίας: Κυρία του Τάγματος της Λουίζας
*  Βασίλειο της Πορτογαλίας: Κυρία του Βασιλικού Τάγματος της Αγίας Ισαβέλλας
*  Βασίλειο της Ισπανίας: Κυρία του Τάγματος της Βασίλισσας Μαρίας Λουίζας
*  Αγία Έδρα: Χρυσό Τριαντάφυλλο από τον Πάπα Λέοντα ΙΓ΄ το 1893
* : Κυρία του Βασιλικού Τάγματος της Βικτώριας και του Αλβέρτου

## Πρόγονοι




## Παραπομπές


## Εξωτερικοί σύνδεσμοι

|-

Κατηγορία:Οίκος των Αψβούργων-Λωρραίνης
Κατηγορία:Πριγκίπισσες της Αυστρίας
Κατηγορία:Πριγκίπισσες του Βελγίου
Κατηγορία:Βασίλισσες του Βελγίου
Κατηγορία:Οίκος της Σαξονίας-Κοβούργου-Γόθας